भारत में कोविड-19 टीके की अब तक 21 करोड़ से अधिक खुराक दी जा चुकी हैं- स्वास्थ्य मंत्रालय
केंद्रीय स्वास्थ्य मंत्रालय ने शनिवार को कहा कि देश में कोविड-19 टीके की अभी तक दी गई खुराक की कुल संख्या बढ़कर 21 करोड़ से अधिक हो गई है।
नयी दिल्ली। केंद्रीय स्वास्थ्य मंत्रालय ने शनिवार को कहा कि देश में कोविड-19 टीके की अभी तक दी गई खुराक की कुल संख्या बढ़कर 21 करोड़ से अधिक हो गई है। मंत्रालय ने कहा कि शनिवार को 18-44 वर्ष आयु वर्ग के 14,15,190 लोगों को पहली खुराक दी गई और इसी समूह के 9,075 लोगों को कोविड-19 टीके की दूसरी खुराक दी गई।मंत्रालय ने कहा कि टीकाकरण अभियान के तीसरे चरण की शुरुआत के बाद से देश भर में कुल मिलाकर 1,82,25,509 लोगों को पहली खुराक दी गई है। इसने कहा कि बिहार, दिल्ली, गुजरात, मध्य प्रदेश, राजस्थान और उत्तर प्रदेश में 18-44 वर्ष आयु वर्ग के 10 लाख से अधिक लाभार्थियों को टीके की पहली खुराक दी जा चुकी है।मंत्रालय ने कहा कि शाम 7 बजे की अस्थायी रिपोर्ट के अनुसार, देश में कुल मिलाकर 21,18,39,768 खुराकें दी गई हैं। कुल 21,18,39,768 में 98,61,648 स्वास्थ्य कर्मी (एचसीडब्ल्यू) शामिल हैं जिन्होंने अपनी पहली खुराक ली है और 67,71,436 एचसीडब्ल्यू ने दूसरी खुराक ली है।वहीं 1,55,53,395 अग्रिम मोर्चे के कर्मी (एफएलडब्ल्यू) हैं जिन्होंने अपनी पहली खुराक ली है जबकि 84,87,493 एफएलडब्ल्यू ने दूसरी खुराक ली है। इसमें 18-44 वर्ष की आयु के 1,82,25,509 और 9,373 लोग भी हैं जिन्होंने क्रमशः पहली खुराक और दूसरी खुराक प्राप्त की है।इनके अलावा, 45-60 वर्ष आयु वर्ग के 6,53,51,847 और 1,05,17,121 लाभार्थियों ने क्रमशः पहली खुराक और दूसरी खुराक ली है तथा 60 वर्ष से ऊपर के 5,84,18,226 और 1,86,43,720 लोगों ने क्रमश: पहली खुराक और दूसरी खुराक ली है। टीकाकरण अभियान के 134वें दिन टीके की कुल 28,09,436 खुराक दी गईं।